ભુજ ઃ કચ્છનાં જિલ્લા મથક ભુજમાં જિલ્લા ભાજપના જૂથવાદની અસર તો દર જિલ્લા ભાજપ પ્રમુખ બદલવાની સાથે રહે છે, પરંતુ આ ઉપરાંત ભુજ બેઠકમાં પણ મૂળ ભાજપના સાઈડલાઈન થઈ ગયેલા જનસંઘ વખતનાં કાર્યકર-નેતા, ધારાસભ્ય નીમાબેન આચાર્ય, જયંત માધાપરિયા, મુકેશ ઝવેરી તેમજ શહેરમાં જ્ઞાાતિ સમીકરણ અનુસારના જૂથોમાં ભાજપ નાના-મોટા ભાગોમાં વેરવિખેર વર્તાઈ રહ્યો હોવાનું જણાવતાં કાર્યકરો કહી રહ્યા છે કે, આ જૂથવાદનાં કારણે પક્ષ માટે ભોગ આપનાર કાર્યકરોનાં બદલે વહાલા-દવાલાની નીતિથી પદો અપાતા રહે છે અને વિધાનસભાની ટિકિટ જાહેર થતાંની સાથે એકબીજા સામે મોરચા ખૂલી જાય છે.